– Ахьмад-Т1елхаг воций хаалахь! Х1инца дуьйна суна хьо хьалхалера Т1елхаг вац хьуна. Ас цкъа а дохор дац Шемална айса дина бай1ат. Ас цкъа а дуьтур дац т1аьхьенна нохчаша лаца а лаьцна имам паччахьана д1авелла боху дош. Вайн къомана т1едан цул доккха эхь дан а дац хьуна. Кхин и саннарг хьуна дагадеаний суна хиъначул т1аьхьа, со хьан некъана дуьхьалвалар-м хьовха, цу новкъахь вайшиннах цхьаъ вийна вуьсур ву хьуна», – аьлла, д1ахаийтира Ахьмада.